ก๋วยเตี๋ยวลูกชิ้นปลาย่านคลองเตยร้านนี้เปิดมาเป็นสิบปีแล้ว ไปกินเป็นประจำเวลาขับผ่านช่วงบ่ายๆ  ฮื่อก้วยที่นี่อร่อยสุดๆ ถ้าคิดว่าร้านอื่นอร่อยแล้ว ผมว่าต้องมาประชันกับร้านนี้ดู พูดเหมือนเว่อร์แต่ขอให้ลอง :D

ร้านนี้อยู่ตรงห้าแยก ณ ระนอง  อยู่ตรงข้ามกับสโมสรการท่าเรือ  ถ้าขับรถไปก็ต้องจอดรถริมถนน   ร้านนี้คนไปกินกันเยอะ แต่ว่าพนักงานที่ร้านก็เยอะเหมือนกัน  ... ถ้าจะแว๊บไปกินตอนพักเที่ยงก็น่าจะไม่มีปัญหาอะไร น่าจะไม่ต้องรอนาน  แต่ถ้าใครอยากจะกลับเข้างานสายก็อีกเรื่อง :P

วันก่อนผมไปกินก็สั่ง
1) เส้นเล้กแห้งไม่ยำใส่แต่ฮื่อก้วย ...​ รสชาติเยี่ยมเหมือนเคย เส้นเล็กเหนียวดี ลวกมาแบบพอดีไม่นิ่มจนเส้นขาด  ใครชอบกินเส้นเล็กเป็นชีวิตจิตใจ(อย่างผม) น่าจะชอบแน่ๆ

2) บะหมี่แห้งต้มยำ   ก่อนหน้านี้สั่งแต่เส้นเล็กมาตลอด แต่คราวนี้เห็นโต๊ะรอบข้างสั่งบะหมี่กันเยอะเลยต้องลองซะหน่อยว่าอร่อยนักหรือไง   บะหมี่ร้านนี้เป็นแบบเส้นแบนๆ ที่ร้านอื่นไม่ค่อยจะมีกัน    ชามนี้รสชาติจัดจ้านเลย แถมมาพร้อมกับความเผ็ดในเครื่องปรุงที่เค้าใส่มาให้แล้ว   คำเตือน: ถ้าใครกินเผ็ดไม่ค่อยได้แต่อยากจะกินต้มยำ ผมว่าต้องบอกร้านเค้าหน่อยว่าอย่าใส่พริกเยอะ เพราะเค้าจะปรุงมาค่อนข้างรสจัด  แต่ก็อร่อยแซบสะใจ
ชามนี้ผมสั่งแบบเอาเครื่องทุกอย่างตามปกติ เค้าก็จะใส่ เกี๊ยว, ลูกชิ้นปลา, ฮื่อก้วยทอด, ฮื่อก้วยขาว, ลูกชิ้นปลามาให้    แต่ยังไงผมก็ประทับใจฮื่อก้วยทอดมากที่สุดนะ อิอิ


รวมเบ็ดเสร็จ 2 ชาม เสียเงินไป 60 บาท (น้ำชาฟรี) ถูกจัดๆ เมื่อเทียบกับรสชาติกับเครื่องที่ให้มาอย่างเยอะ

จ่ายเงินเสร็จก็แอบเห็นคนเดินมาสั่ง ฮื่อก้วยขาว ฮื่อก้วยทอด ใส่ถุงพร้อมน้ำจิ้มกลับบ้านด้วย  แต่ผมไม่ไหวละ อิ่มเกิน คงต้องไว้รอบหน้า :D

สรุปผมให้ร้านนี้ 5 ดาวด้วยความสะอาด, ราคาถูก และรสชาติที่อร่อยไม่แพ้ร้านอื่นเลย